**Sara Josefina Sieppi** (s. 3. kesäkuuta 1991 Tornio) on suomalainen tv-juontaja, sosiaalisen median sisällöntuottaja ja vuoden 2011 Miss Suomi.

Sara Sieppi sijoittui vuoden 2011 Miss Suomi -kilpailussa ensimmäiseksi perintöprinsessaksi, mutta nousi Miss Suomeksi Pia Pakarisen (Lamberg) luovuttua kruunustaan 16. syyskuuta 2011. Sieppi kruunattiin virallisesti Miss Suomeksi 26. syyskuuta juhlatilaisuudessa Helsingin Punavuoressa sijaitsevassa tanssikoulussa. Hänen ensimmäinen edustusmatkansa oli loka–marraskuussa järjestetty Miss Maailma -kilpailu. Sieppi sijoittui kilpailussa sijalle 110.

Missivuotensa jälkeen Sieppi on toiminut juontajana televisiossa ja yleisötilaisuuksissa. Hän on juontanut Nelosen ohjelmia *Paratiisihotelli Suomi* (syksy 2015, syksy 2017), *Ummikot ulkomailla* (kevät 2016) ja *Kiss Bang Love Suomi* (syksy 2016). Hän juonsi myös vuoden 2016 Miss Helsinki -kilpailun finaalin. Lisäksi vuodesta 2018 alkaen hän toimi TV5:n Onnenpyörä-ohjelman kirjainten kääntäjänä.

Sieppi on myös kilpaillut tosi-tv-ohjelmissa. Vuonna 2013 hän osallistui *Julkkis Big Brother* -ohjelmaan. Hän on ollut kilpailijana myös *Martina ja hengenpelastajat-,* *Viidakon tähtöset*- ja *Selviytyjät Suomi* -ohjelmissa.

Sieppi ilmoitti maaliskuussa 2024 että hänestä kirjoitettu elämäkertakirja *Sara Sieppi – Oliks sulla vielä jotain?* ilmestyy saman vuoden marraskuussa.

Juontajana
----------

| Vuosi | Televisiosarja / Tapahtuma |
| --- | --- |
| 2015, 2017 | *Paratiisihotelli Suomi* |
| 2016 | *Ummikot ulkomailla* |
| Miss Helsinki -kilpailun finaali |
| *Kiss Bang Love Suomi* |
| 2018 | *Onnenpyörä*\* |

 \*Onnenpyörässä pääjuontaja on Jethro Rostedt. Sieppi on Onnenpyörä-tyttö eli kirjaimen kääntäjä.

Yksityiselämä
-------------

Sieppi valmistui keväällä 2016 meikkitaiteilijaksi.

Sieppi seurusteli vuodesta 2015 lähtien ja asui avoliitossa vuodet 2016–2018 Roope Salmisen kanssa Helsingissä. He erosivat syyskuussa 2018. Sieppi seurustelee Suomen maajoukkueessa pelaavan jalkapalloilija Pyry Soirin kanssa.

Hän piti Jutta Larmin kanssa Boho -tyylistä sisustuskauppaa verkossa vuoden verran 2020–2021, mutta kauppa suljettiin koska heillä meni kiinnostus kyseiseen sisustustyyliin.

Lähteet
-------

1. ↑  Kaisu Puranen: Miss Suomi Pia Pakarinen luopuu kruunustaan *Iltalehti.fi*. Viitattu 16.9.2011.
2. ↑  Sara Sieppi on nyt uusi Miss Suomi *Iltalehti*.  26.9.2011. Viitattu 28.9.2011.
3. ↑  Miss Suomi Sara Sieppi epäröi kielitaitoaan  27.09.2011. MTV3. Viitattu 28.09.2011.
4. ↑  Sanna Ala-Seppälä: Sara Siepin jäätävä sijoitus: 110. *Iltasanomat*.  6.11.2011.  Arkistoitu 7.11.2011. Viitattu 6.11.2011. Suomi
5. ↑  Sara Sieppi hurmasi punaisessa haalaripuvussa deittiohjelmassa – kohahduttava formaatti pian tv:hen (Arkistoitu – Internet Archive) *Ilta-Sanomat*. 29.8.2016. Viitattu 1.9.2016.
6. ↑  Big Brother 2013 Arkisto Viitattu 5.10.2017.
7. ↑  Jättiyllätys! Sara Sieppi julkaisee kirjan *www.iltalehti.fi*. Viitattu 21.3.2024.
8. ↑  Roope Salmisen kanssa seurustelusta Sara Siepille yllättävä hyöty – miesten törkeä irstailu loppui *iltasanomat.fi*.  30.7.2016.  Arkistoitu 30.7.2016. Viitattu 30.7.2016.
9. ↑  Sara Sieppi vahvistaa viimein huhut: Puhuu mainosvideolla avoimesti Roope-poikaystävästä *www.iltalehti.fi*. Viitattu 7.4.2016. fi-FI
10. ↑  Sara Sieppi ja Roope Salminen eroavat: "Kun arvot eivät kohtaa, on parisuhdetta mahdotonta ylläpitää" *Me Naiset*.  17.9.2018. Viitattu 17.9.2018.
11. ↑  IS: Sara Sieppi seurustelee Huuhkaja-pelaajan kanssa *www.iltalehti.fi*. Viitattu 16.6.2022.
12. ↑  Nita Makkonen: Sara Siepin ja Jutta Larmin bohotyylinen sisustusfirma meni nurin IS.fi. Viitattu 7.4.2022.

Aiheesta muualla
----------------

* Sara Sieppi - näin missi ja instagram-tähti on muuttunut MSN.fi